Amalá ! Ai sí bəzitímā məfǎb mə́bɛ̄, sí yǎ áswē yā Étiópia á yād, 2á yālóm bəlóman bə́ ńkúkúmá á Nîl, á bifungá bí nyāngá ai áswē ásə. Kaŋán, ǎ mīǹkánga bə́lóman bə́ ǹkúkúmá, Kaŋán ábə̄ áyɔŋ láyab ǹtíé á tɔ̄á fə̄ nyɔ́l ǹkokɔn, áyɔŋ bákɔn məsis tɔ babi, tɔ oyǎb, áyɔŋ á nə ngul ai emân, áswē lákaban sí. 3Ǎ mínā bə́sə, bǒd yā sí ndon, ǎ mínā yā myādzálā sí, ábōg ndəm yǎyi fə́b á miǹkǒl á yób, bəbəgán! Ábōg ńlag wáyi bám, vógólán ! 4Amú Ńtondôbə ǎ kɔ́bɔ́ ai ma nyé nâ: "Mayi tɔbɔ á myə̄ə̄ŋ étɔá dzáma, mə tóan bəbə anə́ vyān wányan á ḿfyɛ á yób, anə́ ábǒg kídí yālénde á vyān mə́kwé bídí. 5Ósúsúa məkwé bídí, ábōg bibəbɛga byáwolobo á bivivie byásam bí ńtɔ̄a yǎ bizangadǎ yǎ bí dzɔ̄ɔ̄ ai bibumá, bâyi sáb bizangada bí wɔ̂n ai okəŋ, bə́ mān tóan kodǎn miǹtəm. 6Byə́m bítē bísə̄ byâyi dzogoban ású bíwógē yā miǹkǒl ai bikam tid. Biwongo byâyi man ábǒg ésəb, bikam tǐd kig ábǒg ásíl. 7Abǒg tē hḿ éfāī yáyi sɔ́ ású Ńtondôbə Sábaot áyɔŋ láyab ǹtíé á tɔ̄á fə nyɔ́l ńkokɔn, áyɔŋ bákɔn məsis tɔ babi, tɔ oyǎb, áyɔŋ á nə́ ngul ai emân, áswē lákaban sí. Bâyi sɔ́ ai efái é vóm dzwé Ńtondôbə á nə́, á Ńkǒl Síon.